**РЕПУБЛИКА БЪЛГАРИЯ**

Министерство на земеделието и храните

Дирекция „Пазарни мерки и организации на производители”

**Международен обзор на пазарите на зърнени и маслодайни култури, ноември 2016г.**

**Производство, предлагане и потребление**

По последни данни на USDA /Американски департамент по земеделие/, световното предлагане на пшеница към месец ноември се увеличава с 1,65 млн. тона. За месец октомври предлагането на пшеница е било в размер на 984,10 млн. тона, а към месец ноември 985,75 млн. тона. Увеличението идва главно от по–високите начални запаси (увеличение от 1,37 млн.тона спрямо октомври), като по-голяма промяна има в началните запасите на Украйна. Оценките за производството са с незначително увеличение от 0,3 млн., достигайки 744,72 млн. тона.

Анализаторите от „Стратеджи Грейнс“ дават оценка от 748,4 млн. тона световно производство, като за Русия остава рекордно ниво за пореден месец над 71 млн. тона. Без промяна в сравнение с предходни месеци остават нивата за страните от Черноморският басейн, САЩ, Канада, Австралия, като слаб ръст се очаква при европейската реколта. Така според очакванията на фермерите в общността, те ще съберат около 143,60 млн. тона, което е под рекордните добиви от 2015/16г.

Оценката за ноември месец на Международният съвет по зърно за производство на пшеница в световен мащаб е 749 млн. тона, при 748 млн. тона прогноза през октомври.

Според „USDA” eкспортният потенциал в световен мащаб отбелязва незначително понижение с 0,5 млн. тона спрямо октомврийската оценка. До голяма степен това се дължи на канадската пшеница тъй като неблагоприятните дъждове в края на вегетационния период увредиха качеството на реколтата. Употребата на пшеница в световен мащаб е увеличена с 0,8 млн.тона, главно от увеличението на потреблението за фураж в Русия, Украйна и Канада.

***Оценки за реколтата от пшеница за по-важните производствени региони в света, ноември 2016, млн.тона.***

|  |  |  |  |  |
| --- | --- | --- | --- | --- |
| **Регион** | **2014/15** | **2015/16** | **2016/17****октомври** | **2016/17****ноември** |
| **В света** | 727,85  | 734,62  | 744,44  | **744,72** |
| **ЕС**  | 156,83  | 160,01  | 143,22  | **143,57** |
| **САЩ**  | 55,15  | 55,84  | 62,86  | **62,86** |
| **Русия**  | 59,08  | 61,04  | 72,00  | **72,00** |
| **Украйна**  | 24,75  | 27,27  | 27,00  | **27,00** |
| **Казахстан**  | 13,00  | 13,75  | 16,50  | **16,50** |

 *Източник* : <http://www.usda.gov>

По отношение на царевицата, предвижданията за реколтната 2016/17 през ноември са за увеличение на произведените количества, по–голямо предлагане и потребление, и понижение на запасите сравнение с миналият месец, а от тук по–оживена търговия и увеличение на ценовото равнище. Очакваните 1 030,53 млн. тона царевица са близо с 4,9 млн. тона повече в сравнение с изминалия месец. Съобщенията за високи добиви от страна на правителството в Украйна от началото на ноември са основание за повишена оценка от 1 млн.тона, както и увеличен износ. Такава тенденция има и при най–големия световен производител на царевица – USА (+4.27млн.тона), където по–високите цени на вътрешния пазар и потреблението стимулират фермерите. По отношение на други големи производствени региони – реколтата на Европейския съюз, където след месеци на понижения се очакват стойности над 60 млн.тона Неблагоприятните климатични условия се отразиха върху добивите от царевица и белязаха края на един труден сезон особено за Франция.

***Оценки за реколтата от царевица за по-важните производствени региони в света, ноември 2016, млн.тона.***

|  |  |  |  |  |  |
| --- | --- | --- | --- | --- | --- |
| **Регион** | **2014/15** | **2015/16** | **2016/17****Септ.** | **2016/17****Окт.** | **2016/17****Ноември** |
| **В света** | 1014.02  | 959,89  | 1 026,60  | 1 025,69  | **1 030,53**  |
| **САЩ** | 361,09  | 345,49  | 383,38  | 382,48  | **386,75**  |
| **Аржентина** | 28,70  | 29,00  | 36,50  | 36,50  | **36,50**  |
| **Бразилия** | 85,00  | 67,00  | 82,40  | 83,50  | **83,50**  |
| **ЕС** | 75,78  | 58,48  | 61,15  | 60,28  | **60,28**  |
| **Украйна** | 28,45  | 23,33  | 26,00  | 26,00  | **27,00**  |

*Източник* : <http://www.usda.gov>

Глобалното производство на **маслодайни култури** (включително соя) се оценява на 551,20 млн. тона в ноемврийската прогноза при 548,10 млн. тона през октомври(+3,10 млн тона). Това се дължи на по–високи очаквани добиви на соя в САЩ, Русия и Мексико, а рапицата се оценява като производство на 67,8 млн.тона в световен мащаб. Незначително е намалението в световното производството на слънчоглед с около 0,3 млн. тона. Направената оценка е за ниво от 43,7 млн. тона, а като основна причина се изтъква очакван спад за ЕС.

***Оценки за реколтата от слънчоглед,ноември 2016, млн.тона.***

|  |  |
| --- | --- |
| ***период*** | ***Общо за света*** |
| ***Септември 2016/17*** | ***43,3*** |
| ***Октомври 2016/17*** | ***44,0*** |
| ***Ноември 2016/17*** | ***43,7*** |

 *Източник* : <http://www.usda.gov>

**Пазарна ситуация, цени, търгове**

Физически пазари

В сравнение с предния месец, съотношението евро/долар вече е 1,06 което представлява спад в позициите на европейската валута спрямо американския долар, при - 1,09 евро/долар за месец октомври.

По отношение на цените през ноември при основните зърнени и маслодайни култури може да се отбележи, че нямаше драстични промени в една или друга посока, като те отразяваха настъпилите сезонни изменения.

ФОБ цена на пшеница пристанище Руан, средно за ноември е била 165,58 евро/тон, като е с 4,9 по–висока на месечна база. Такава тенденция – на увеличение се наблюдава и при пшеницата с произход Черноморски басейн при 11,5% съдържание на протеини. ФОБ цената на руската и украинска пшеница средно за разглеждания месец бе 177,87 долара/тон.

***Динамика на месечната ФОБ цена Руан,пшеница,***

***евро/тон, ноември 2016г.***

 *Източник :* [*www.agritel*](http://www.agritel)

**Д*инамика на месечната ФОБ цена – Черноморски басейн, пшеница,***

***долар/тон,ноември2016г.***

*Източник :* [*www.agritel*](http://www.agritel)

Котировката ФОБ Руан средно през октомври на френския ечемик бе 135 евро/тон, а тази от черноморския регион е 159 долара/тон. Цените на ечемикът следват тези на пшеницата като слабите повишения се дължат на сезонни фактори.

***Динамика на месечната ФОБ цена – Руан, ечемик, евро/тон,***

***ноември 2016г.***

 *Източник :* [*www.agritel*](http://www.agritel)

***Динамика на месечната ФОБ цена – Черноморски басейн, ечемик,***

***долар/тон,ноември2016г.***

 *Източник :* [*www.agritel*](http://www.agritel)

При царевицата през месец ноември има сравнителна стабилност на ФОБ котировките. По данни на „Agritel” се забелязва ръст от около 4 % на годишна база в сравнение с миналия ноември, както за черноморския басейн, така и за френското пристанище Бордо. На физическия пазар през ноември френската царевица на Бордо беше 165 евро/тон, а украинската около 170 долара/тон.

***Средномесечна ФОБ цена на царевица – Бордо, евро/тон,***

***ноември 2016г***

 *Източник :* [*www.agritel*](http://www.agritel)

През ноември усреднената цена на маслодайния слънчогледдоставка Сен Назер, отбелязва растеж в сравнение с месец по-рано като средната ФОБ котировка е с около 8 евра по-висока – 372 евро/тона. Тази тенденция следва и цената на реколтата от черноморския басейн.

 ***Средномесечна ФОБ цена на слънчоглед – Сен Назер, евро/тон,***

***ноември 2016г***

 *Източник :* [*www.agritel*](http://www.agritel)

ФОБ цената на рапицатае в рамките на 394 - 403 евро/тон. Тенденцията през месеца е за увеличаване, а на месечна база то е около 10 евро/тон. Към края на ноември котировките преминаха психологическата граница от 400 евро/тон.

***Средномесечна ФОБ цена на рапица – Мозелевро/тон,***

***ноември 2016г***

 *Източник :* [*www.agritel*](http://www.agritel)

Фючърсен пазар

 В последния работен ден на месец ноември, котировката на фючърсния пазар за пшеница с доставка през декември 2016г. бе 162 евро/ тон, 166,50 евро/тон и съответно 169,25 евро/тон за мартенска и майска доставка през 2017г. Основното при фючърсния пазар през последния месец бе наблюдаваното скъсяване на позициите - намаляване на цените при съответните периоди на доставка. Също така има тенденция на увеличаване котировките при маслодайни култури.

.

**Европейски фючърсен пазар, €/t пшеница**

**Европейски фючърсен пазар, €/t царевица**

**Европейски фючърсен пазар, €/t рапица**

**Основни търгове в глобален аспект през месец ноември**

|  |  |  |  |  |  |
| --- | --- | --- | --- | --- | --- |
| **Държава** | **Култура** | **Количество, тон** | **Цена, $/тон** | **Произход** | **Доставка** |
| *Египет* | пшеница | 240 000 | 187-191.2 FOB | Русия 180 000 тона Румъния 60 000 тона | декември |
| *Египет* | пшеница | 60 000 | 192.5 FOB навло - 9.64 $/тон | Русия 60 000 | декември |
| *Алжир* | пшеница | 580 000 | 201-201.5 C&F | незадължителен | януари |
| *Алжир* | твърда пшеница | 200 000 | 335-345 C&F | незадължителен (възможен - Северна Америка) | ноември/декември |
| *Бангладеш* | пшеница | 200 000 | 245 C&F | Русия | декември/януари |

**Кампания 2017 г., агроклиматични условия**

 Месец ноември се характеризираше с проявления на разнообразни елементи на климата. Температурите на въздуха паднаха под сезонните стойности през първата половина на ноември за централна и северна Европа. Бяха регистрирани минимални температури от -5°C до -10°С в обширни територии от централна Европа, докато в страните от Скандинавския полуостров температурите паднаха под -10°С. Обилни валежи имаше в обширни територии простиращи се от Балтийско до Черно море, западните Балкани,части от Франция и Италия. На места те надвишаваха 150 – 200 л/кв. м, което води до наводнения и преовлажняване. От друга страна пък прекомерни засушавания се наблюдаваха в други части – обширни територии на Турция, Испания, Британските острови. Застудявания над обичайните бяха регистрирани през разглеждания период. Тези климатични условия до известна степен забавиха прибирането на реколтата от царевица и сеитбата на есенници на нашия континент.По-долу картата изобразява настъпилите основни метеорологични явления.

**Разпределение на климатични елементи, ноември 2016г.**

 ***Източник : Mars bulletin ноември 2016г****.*



 *** валежи над нормата  валежи под нормата***

 ***застудяване***

По информация на „Съвместният изследователски център“ (JRC към Европейската Комисия) относно хода на есенната сеитба - в северозападната част на Европа сеитбата на есенниците е била затруднена от сухите условия през септември и октомври. В централна и източна Европа е имало закъснение и отлагане на сеитбата поради прекомерни валежи. Същите проблеми е имало и в южната част на Русия през октомври. В северозападната част на Африка – Мароко, е имало трайно засушаване.

 Според данните на „JRC“, сеитбената кампания при рапицата за новата маркетингова година е започнала доста трудно във Франция, Германия и Великобритания поради трайното засушаване през месец август.

Русия – площите засадени със зимни култури достигат най-високото си ниво от 7 год. насам – 17.4 млн.ха. Според информация от министерство на земеделието на Русия, оценката за производството на зърнени за 2016/2017 г. е рекордна от 117.0 млн.тона, като от тях 72.0 млн. тона са пшеница. Експортът на зърнени – 40 млн.тона, от които 28 млн.тона пшеница.

Украйна – по данни на минестерство на земеделието на Украйна, към 22.11.16 г. експортът на зърнени е достигнал ниво от 16.8 млн.тона (9,5 млн.тона пшеница, 3,9 млн.тона ечемик). Зимните посеви са в размер на 6,94 млн. ха, което представлява 95% от предвидените за засяване площи. От тях 5,9 млн. ха са с пшеница.

България - по оперативна информация засетите площи с есенници са пшеница – 10 486 095 дка, ечемик – 1 267 729 дка, маслодайна рапица – 1 831 779, ръж – 53 775 дка и тритикале – 121 736 дка.